

Office of  
THE BISHOP

9995 North Military Trail • P.O. Box 109650

Palm Beach Gardens, Florida 33410-9650

(561) 775-9595 Fax (561) 775-7035

## Diocese of Palm Beach

31 Oktòb 2025

Chè Frè ak Sè nan Kris la:

Fen semèn pwochen, 8/9 Novanm, yon koleksyon pou Kanpay Katolik pou Devlopman Imen pral fèt nan Dyosèz Palm Beach. Sipò ou pou koleksyon sa a pote chanjman nan kominote

atravè peyi a epi li bay moun kap viv nan povrete pouvwa pou transfòme kominote yo nan

refleksyon Wayòm Bondye a.

Pou plis pase 50 ane, CCHD te ede moun ki gen ti revni adrese kòz fondamantal povrete ak enjistis, pa lè li bay "nan fason inik pou tout moun", men lè li finanse òganizasyon lokal ki bay moun pòv yo pouvwa pou yo gen enpak pozitif nan pwòp kominote yo. Modèl lokal sa a pèmèt moun yo itilize eksperyans ak konesans yo sou kominote yo pou konstwi kowalisyon lidè lafwa,biznis lokal ak lòt vwazen ki travay ansanm pou jwenn solisyon ki benefisye tout moun.

Lè ou bay nan koleksyon CCHD a, ou gen yon enpak nasyonal ak lakay ou, paske 25% nan

kontribisyon ou rete nan pwòp Dyosèz nou an atravè Òganizasyon Katolik Charite. Nan fason

sa a, ou ede kominote w la bati sou eritaj siksè sa a pandan w ap ede kominote atravè peyi a

tou.

Avèk plis pase 250,000 moun nan Dyosèz nou an ak prèske 37 milyon moun kap viv nan


povrete nan tout peyi a, sipò ou pou koleksyon sa a ka ede kreye yon chanjman enpòtan. Sipò

espirityèl ak finansye ou pou CCHD se yon zak solidarite ak frè ak sè nou yo kap lite. Mèsi

paske ou konsidere sipò ou pou efò sa a ki vo lapenn.

Avèk rekonesans pou jenewozite kontinyèl ou ak tout volonte lapriyè m, se mwen menm

Siensèman nan Kris la,



Monsenyè Gerald M. Barbarito  
 Evèk of Palm Beach

**NÒT POU PASTÈ YO: LI OBLIGATWA POU NOU PIBLIYE LÈT SA A NAN BILTEN PARWAS LA KÒM YON LÈT NAN DEMI PAJ OSWA TOUT LÈT NAN PAJ ANTYE NAN WIKENN ½ NOVANM NAN. KOLEKSYON AN AP FÈT 8/9 NOVANM 2025. OU BYENVINI POU LI LÈT BAY PAWASYEN YO, POSTE LÈT SA A SOU MEDYA SOSYAL YO, AK SOU SITWÈB OU ANPLIS DE ENPRIME L NAN BILTEN PAWAS LA.**